CELEX: 32006D0552
Language: sk
Date: 2006-08-03 00:00:00
Title: 2006/552/ES: Rozhodnutie Komisie z  3. augusta 2006 , ktorým sa mení a dopĺňa príloha XI k smernici Rady 2003/85/ES, pokiaľ ide o zoznam laboratórií oprávnených narábať so živým vírusom slintačky a krívačky na výrobu očkovacej látky  [oznámené pod číslom K(2006) 3447]   (Text s významom pre EHP)

8.8.2006   
            
            
               SK
            
            
               Úradný vestník Európskej únie
            
            
               L 217/29
            
         ROZHODNUTIE KOMISIE
   z 3. augusta 2006,
   ktorým sa mení a dopĺňa príloha XI k smernici Rady 2003/85/ES, pokiaľ ide o zoznam laboratórií oprávnených narábať so živým vírusom slintačky a krívačky na výrobu očkovacej látky
   [oznámené pod číslom K(2006) 3447]
   (Text s významom pre EHP)
   (2006/552/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa smernica 92/46/EHS (1), a najmä na jej článok 67 ods. 2,
   keďže:
   
               (1)
            
            
               V smernici 2003/85/ES sa stanovujú minimálne kontrolné opatrenia, ktoré sa majú uplatňovať v prípade výskytu ohniska slintačky a krívačky a určité preventívne opatrenia zamerané na zvýšenie informovanosti a pripravenosti príslušných orgánov a poľnohospodárov, pokiaľ ide o toto ochorenie.
            
         
               (2)
            
            
               Súčasťou preventívnych opatrení stanovených v smernici 2003/85/ES je ustanovenie o tom, že členské štáty majú zabezpečiť, aby sa narábanie so živým vírusom slintačky a krívačky s cieľom výroby buď inaktivovaných antigénov na výrobu očkovacích látok, alebo očkovacích látok a súvisiaceho výskumu vykonávalo iba v schválených zariadeniach a laboratóriách uvedených v časti B prílohy XI k tejto smernici.
            
         
               (3)
            
            
               Príslušné nemecké orgány úradne informovali Komisiu o niektorých zmenách súvisiacich s výrobcami očkovacej látky proti slintačke a krívačke v tomto členskom štáte. Nemecko obnovilo potrebné bezpečnostné záruky na laboratóriá, ktoré sa nachádzajú na jeho území.
            
         
               (4)
            
            
               Z bezpečnostných dôvodov je dôležité v smernici 2003/85/EHS stále aktualizovať zoznam laboratórií oprávnených narábať so živým vírusom slintačky a krívačky na výrobu očkovacích látok.
            
         
               (5)
            
            
               Zoznam laboratórií oprávnených narábať so živým vírusom slintačky a krívačky na výrobu očkovacej látky v časti B prílohy XI k smernici 2003/85/ES je preto potrebné nahradiť textom uvedeným v prílohe k tomuto rozhodnutiu.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Časť B prílohy XI k smernici 2003/85/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie sa uplatňuje od 3. júla 2006.
   Článok 3
   Toto rozhodnutie je určené členským štátom.
   
      V Bruseli 3. augusta 2006
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. EÚ L 306, 22.11.2003, s. 1. Smernica zmenená a doplnená rozhodnutím Komisie 2005/615/ES (Ú. v. EÚ L 213, 18.8.2005, s. 14).
   
      PRÍLOHA
      V prílohe XI k smernici 2003/85/ES sa časť B nahrádza takto:
      
         „Laboratóriá oprávnené narábať so živým vírusom slintačky a krívačky na výrobu očkovacej látky
         
                     Členský štát, v ktorom sa laboratórium nachádza
                  
                  
                     Laboratórium
                  
               
                     Kód ISO
                  
                  
                     Názov
                  
               
                     DE
                  
                  
                     Nemecko
                  
                  
                     Intervet International GmbH, Köln
                  
               
                     FR
                  
                  
                     Francúzsko
                  
                  
                     Merial, S.A.S., Laboratoire IFFA, Lyon
                  
               
                     GB
                  
                  
                     Spojené kráľovstvo
                  
                  
                     Merial, S.A.S., Pirbright Laboratory, Pirbright
                  
               
                     NL
                  
                  
                     Holandsko
                  
                  
                     CIDC-Lelystad,
                     Central Institute for Animal Disease Control, Lelystad“